
[bookmark: _Hlk238471559]Par pašvaldības nekustamā īpašuma telpu nodošanu bezatlīdzības lietošanā sociālajam uzņēmumam SIA “EVO Group”

Madonas novada pašvaldībā ir saņemts sociālā uzņēmuma SIA "EVO Group", reģistrācijas Nr. 40203361341, valdes priekšsēdētājas Lindas Liepiņas iesniegums (reģistrācija 24.08.2026, Nr. 2.1.3.1/26/3302) ar lūgumu nodot bezatlīdzības lietošanā koplietošanas režīmā telpas Madonas pilsētas pirmsskolas izglītības iestādē "Priedīte", Valmieras ielā 17, Madonā, Madonas novadā, LV-4801, ar mērķi nodrošināt STEAM (zinātne, tehnoloģijas, inženierzinātnes, māksla, matemātika) izglītības nodarbības, nometnes un pedagogu tālākizglītības mācības. 
Saskaņā ar Labklājības ministrijas 2025. gada 12. septembra lēmumu Nr. LM- 32- 4- 04/137 SIA "EVO Group" ir atzīta atbilstība Sociālā uzņēmuma likumā noteiktajām prasībām, un uzņēmumam ir spēkā esošs sociālā uzņēmuma statuss.
Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta pirmo daļu un otrās daļas 4.1 punktu publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.
Publiskas personas finanšu līdzekļu un mantas izšķērdēšanas novēršanas likuma 5. panta trešā daļa paredz, ka, ja publiskas personas mantu nodod bezatlīdzības lietošanā, par to pieņem lēmumu.
Pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi. 
Pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo un sesto daļu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Nodot sociālajam uzņēmumam SIA "EVO Group", reģistrācijas Nr. 40203361341, bezatlīdzības lietošanā koplietošanas režīmā telpas Madonas pilsētas pirmsskolas izglītības iestādē "Priedīte", Valmieras ielā 17, Madonā, Madonas novadā. 
2. Līgumu par telpu nodošanu bezatlīdzības lietošanā slēgt uz 5 (pieciem) gadiem. 
3. Nekustamā īpašuma telpas tiek nodotas ar mērķi nodrošināt STEAM izglītības nodarbības, nometnes un pedagogu tālākizglītības mācības. 
4. SIA "EVO Group" ir pienākums nekavējoties nodot bezatlīdzības lietošanā nodotās telpas atpakaļ, ja tās tiek izmantotas pretēji paredzētajam lietošanas mērķim, ja uzņēmums zaudē sociālā uzņēmuma statusu, tiek izbeigts līgums par telpu nodošanu bezatlīdzības lietošanā vai iestājas cits līgumā minētais gadījums. 
5. Uzdot Nekustamā īpašuma pārvaldības un teritoriālās plānošanas nodaļas speciālistam sagatavot un noslēgt līgumu ar SIA "EVO Group" par telpu nodošanu bezatlīdzības lietošanā.

Pielikumā: Līguma projekts


Domes priekšsēdētājs							A. Lungevičs

